PIÈCES A L’APPUI. 
307 
Soit bien ou mal, désespoir ou attente , 
Soit que ie brusle ou que ie sois transi, 
Ce m’est plaisir de demeurer ainsi ; 
Également de tout ie me contente. 
Madame doncq, Amour, ma destinée, 
Ne changent point de rigueur obstinée ; 
Ou hault ou bas la fortune me pousse. 
Soit que ie vive ou bien soit que ie meure , 
Le plus heureux des hommes ie demeure , 
Tant mon amer a la racine doulee. 
2tatre. 
Les cieux , l’amour, la mort et la nature, 
Honneur, crédit, faveur, envie ou crainte, 
De ceste forme en moy si bien empraincte 
N’effaceront la vive pourtraicture. 
Ivoire, gemme et toute pierre dure 
Se peult briser si du fer est attainte ; 
Mais, bien quell’ soit de se rompre contrainte, 
De se changer iamais elle n’endure . 
Mon cœur est tel ; et me le fit prouver 
Amour, alors que, pour vous y graver, 
A coups de traits me livra la battaille. 
Je sçay combien son arc y travailla. 
Plus de cent coups , non un seul , me bailla , 
Premier qu’il peust m’enlever une écaille. 
